Sodba Sodišča (sedmi senat) z dne 8. marca 2012 – Komisija proti Franciji
(Zadeva C‑596/10)
„Neizpolnitev obveznosti države – Davek na dodano vrednost – Direktiva 2006/112/ES – Uporaba nižje stopnje DDV za transakcije v zvezi s kopitarji, zlasti konji“
1.                     Davčne določbe – Usklajevanje zakonodaj – Prometni davki – Skupni sistem davka na dodano vrednost – Stopnja davka – Možnost
držav članic, da uporabijo nižjo stopnjo za določene dobave blaga in opravljanje storitev (Direktiva Sveta 2006/112, členi
od 96 do 99, in Priloga III, točki 1 in 11) (Glej točke 46, 47, 76 in 80 ter izrek.)
2.                     Davčne določbe – Usklajevanje zakonodaj – Prometni davki – Skupni sistem davka na dodano vrednost – Stopnja davka – Možnost
držav članic, da v prehodnem obdobju uporabijo nižjo stopnjo – Pogoji (Direktiva Sveta 2006/112, člena 99 in 110) (glej točke 74,
75 in 77.)
Predmet
Neizpolnitev obveznosti države – Kršitev členov od 96 do 99 Direktive Sveta 2006/112/ES z dne 28. novembra 2006 o skupnem
sistemu davka na dodano vrednost (UL L 347, str. 1) – Uporaba nižje stopnje DDV za transakcije v zvezi s kopitarji, zlasti
konji
Izrek
1.
Francoska republika s tem, da je uporabila nižjo stopnjo davka na dodano vrednost za transakcije v zvezi s kopitarji, zlasti
konji, kadar ti običajno niso namenjeni za uporabo pri pripravi živil ali v kmetijski proizvodnji, ni izpolnila obveznosti
iz členov od 96 do 99 Direktive Sveta 2006/112/ES z dne 28. novembra 2006 o skupnem sistemu davka na dodano vrednost v povezavi
z njeno prilogo III.
2.
Francoski republiki se naloži plačilo stroškov.
3.
Irska nosi lastne stroške.